Úradný vestník L 239 , 22/09/2000 S. 0308 - 0316



Rozhodnutie výkonného výboru zo 16. decembra 1998 o koordinovanom rozmiestnení poradcov pre overovanie dokladov (SCH/Com-ex (98) 59 rev.) VÝKONNÝ VÝBOR, so zreteľom na článok 132 Dohovoru, ktorým sa vykonáva Schengenská dohoda, so zreteľom na články 12 a 26 uvedeného dohovoru, zohľadňujúc svoje vyhlásenie zo 16. septembra 1998 (dokument SCH/Com-ex (98) decl 3), ROZHODOL TAKTO: 1. Plán koordinovaného rozmiestnenia poradcov pre overovanie dokladov pre leteckú a námornú prepravu a na konzulárne zastupiteľstvá (dokument SCH/I-Front (98) 171 rev 4) sa týmto schvaľuje. 2. Zoznam miest v súčasnosti považovaných za v zásade vhodné pre pridelenie poradcov pre overovanie dokladov a určenie súčasných kľúčových miest a regiónov (dokument SCH/I-Front (98) 184 rev 3) sa týmto berie na vedomie. V Berlíne 16.december 1998 predseda C. H. Schapper -------------------------------------------------- SCH/I-Front (98) 171 rev 4 Zásady Vykonávania Na svojom zasadaní 16. septembra 1998 podčiarkol výkonný výbor zvláštnu dôležitosť poradenstva pri overovaní dokladov v boji s nelegálnou imigráciou do priestoru vymedzeného Schengenskou dohodou (SCH/Com-ex (98) decl 3). Výkonný výbor taktiež vydal mandát na realizáciu praktických opatrení, ktoré sú stanovené ďalej. Koordinované rozmiestnenie poradcov pre overovanie dokladov na konzulárne zastupiteľstvá pre leteckú a námornú prepravu bude postupovať podľa nasledovných usmernení: 1. Opatrenia pre vytvorenie spoločných tímov poradcov pre overovanie dokladov a) Štáty Schengenskej dohody budú tam, kde je to potrebné, organizovať informačné semináre o nasledovných témach, pričom ich zloženie a trvanie sa bude líšiť podľa požiadaviek v jednotlivom prípade: Toto poradenstvo bude poskytované: - odhaľovanie nepravých a falšovaných dokumentov, - spôsoby páchania trestných činov (modi operandi), - obstaranie zariadenia na odhaľovanie falšovaných a nepravých dokumentov, - právne normy a pravidlá týkajúce sa kontroly. Toto poradenstvo bude poskytované: - pre letecké a námorné prepravné spoločnosti, - na pomoc konzulárnym zastupiteľstvám jedného alebo viacerých štátov Schengenskej dohody v tretích krajinách, - na pomoc hraničným orgánom alebo imigračným úradom na letiskách a v prístavoch odjazdu v tretích krajinách. Poradcovia pre overovanie dokladov budú tiež pomáhať prepravným spoločnostiam a a osobám zodpovedným za kontrolu pri realizácii kontrol pred nástupom na palubu na letiskách a v prístavoch odchodu. Štáty Schengenskej dohody sa zamerajú na vyslanie poradcov na obdobie 2-3 týždňov. Jednotlivé štáty si vyhradzujú právo prijatia jednostranných následných opatrení. b) Štáty Schengenskej dohody určia centrálne kontaktné miesta, cez ktoré bude oznamovaná potreba rady a kapacita na poskytnutie podpory, ako aj všetky dojednané organizačné aspekty a informácie vzťahujúce sa k oznamovaným radám ohľadom overovania dokladov. Centrálne kontaktné miesto štátov Schengenskej dohody, ktoré navrhlo pridelenie, bude zodpovedné za operačnú koordináciu (príprava, vykonávanie a následný postup s ohľadom na špecifické aktivity pri dočasnom vyslaní). Tak predsedníctvo ako aj vedúce kontaktné miesto budú brať do úvahy paralelné aktivity realizované v rámci Európskej únie. c) Centrálne kontaktné miesta budú priamo spolupracovať na základe dôvery. d) Centrálne kontaktné miesta budú pravidelne určovať potrebu materiálov na školenie, ktoré podľa potreby doplní na základe praktických skúseností, a budú sa okamžite o nových spôsoboch páchania trestných činov (modi operandi) vzájomne informovať. e) Predsedajúca krajina bude s delegáciami v primeranom čase konzultovať o potrebe nárokovania financovania z EÚ (Odysseus), a pokiaľ ide o praktickú prípravu školiacich kurzov, podporu a spracovanie školiacich materiálov, predloží žiadosť o finančnú pomoc z programu Odysseus na Európsku komisiu prostredníctvom predsedajúcej krajiny EÚ. Prvá z týchto žiadostí spolu s vymedzením projektu na realizáciu (zúčastnené štáty, koordinácia skupín, miesto, finančný príspevok) bude predložená najneskôr do 31. marca 1999 (termín predloženia). 2. Výber miest vhodných pre pridelenie poradcov pre overovanie dokladov Výber miest na konzulárne zastupiteľstvá a (alebo) zahraničných kancelárií prepravných spoločností, ktoré sú vhodné pre pridelenie poradcov pre overovanie dokladov za danej situácie sa podľa uplatnenia v každom prípade bude realizovať podskupinou pre hranice v samostatnom oznámení. Pracovníci domácich leteckých a dopravných spoločností prepravujúcich ľudí do priestoru Schengenskej dohody by tiež mali dostať ponuku na školenie v závislosti od dostupných kapacít, hoci nie sú explicitne uvedení vo vyššie uvedenom zozname. Navyše, ak jestvuje postačujúca kapacita, poradenstvo pre overovanie dokladov môže byť ponúknuté prepravným spoločnostiam, ktoré priamo neobsluhujú destinácie v krajinách Schengenskej dohody, avšak prevádzkujú vedľajšie linky do miest odchodu/odletu pre vzdušné a námorné spojenie do krajín Schengenskej dohody. V každom prípade by sa po vymedzení jednotlivých projektov mali okamžite kontaktovať konzulárne zastupiteľstvá a dopravné spoločnosti. V zásade budú všetky konzulárne zastupiteľstvá štátov Schengenskej dohody informované o plánovanom vyslaní poradcov pre overovanie dokladov na zastupiteľstvá miestnej úrovne. 3. Určenie kľúčových miest a regiónov Rozmiestnenie poradcov pre overovanie dokladov bude založené na aktuálnom zhodnotení situácie. Podskupina pre hranice určí kľúčové miesta a regióny v samostatnom oznámení. 4. Profil poradcu pre overovanie dokladov Osoby pracujúce ako poradcovia pre overovanie dokladov musia byť profesionálne a osobne vhodný. Poradcovia by mali mať aspoň 5 ročnú prax vo výkonných funkciách. Poradcovia pre overovanie dokladov by mali mať dostatočnú znalosť hlavného jazyka používaného v súvislosti s leteckou a námornou dopravou v mieste, kde sú budú rozmiestnení a mali by samozrejme dobre ovládať anglickú terminológiu súvisiacu s letectvom a overovaním dokladov (materiál na školenie IATA). Úradníci pracujúci vo funkcii poradcov musia mať tiež pedagogické a didaktické schopnosti nevyhnutné pre túto činnosť. 5. Hlásenia o opatreniach a plánoch pre ďalší vývoj Po skončení misie pripravia poradcovia pre overovanie dokladov návrh písomnej správy o priebehu pridelenia a zistených slabých miestach, spôsoboch páchania trestnej činnosti a už prijatých protiopatreniach. Správa bude postúpená vedúcemu štátu a následne sekretariátu Schengenskej dohody na ďalšiu distribúciu v podskupine pre hranice. Predsedajúca krajina spracuje súhrnnú správu, ktorú predloží pracovnej skupine I pre politiku a bezpečnosť za každý kalendárny polrok, týkajúcu sa aktivít realizovaných počas tohoto šesťmesačného obdobia, vrátane analýzy. Predsedajúca krajina taktiež spracuje návrhy na ďalšie postupy, vrátane plánovania ďalších opatrení pre poradenstvo a technických alebo taktických zlepšení, a predloží ich na schválenie podskupine pre hranice. -------------------------------------------------- SCH/I-Front (98) 184 rev 3 Koordinované rozmiestnenie poradcov pre overovanie dokladov pre leteckú a námornú dopravu a na konzulárne zastupiteľstvá Výber miest v súčasnosti považovaných za v zásade vhodné na pridelenie poradcov pre overovanie dokladov a určenie súčasných cieľových miest a regiónov I. Výber miest v súčasnosti považovaných za v zásade vhodné na úlohy poradcov pre overovanie dokladov Na základe zhodnotenia súčasnej situácie, konzulárne zastupiteľstvá a/alebo zámorské kancelárie leteckých a námorných dopravných spoločností v nasledovných miestach sú považované za v zásade vhodné pre pridelenie poradcov pre overovanie dokladov (zoznam bude aktualizovaný, ak vyvstane potreba): - Abidjan (Pobrežie slonoviny) letecká spoločnosť zastupiteľstvá: Francúzsko, Portugalsko - Abu Dhabí (Spojené arabské emiráty) dôležité tranzitné letisko pre lety do Európy, takže poradenstvo a školenie by mali značne pomôcť leteckej spoločnosti - Accra (Ghana) letecká spoločnosť - Ankara (Turecko) letecká spoločnosť - Bamako (Mali) letecká spoločnosť zastupiteľstvá: Francúzsko - Bangkok (Thajsko) letecká spoločnosť - Bissau (Guinea Bissau) letecká spoločnosť zastupiteľstvá: Portugalsko - Brazzaville (Kongo) letecká spoločnosť zastupiteľstvá: Francúzsko - Casablanca (Maroko) letecká spoločnosť zastupiteľstvá: Španielsko - Colombo (Srí Lanka) letecká spoločnosť zastupiteľstvá: Francúzsko - Dháka (Bangladéš) letecká spoločnosť zastupiteľstvá: Francúzsko - Dakar (Senegal) letecká spoločnosť zastupiteľstvá: Francúzsko, Portugalsko, Španielsko - Douala (Kamerun) letecká spoločnosť zastupiteľstvá: Francúzsko - Dubaj (Spojené arabské emiráty) dôležité tranzitné letisko pre lety do Európy, takže poradenstvo a školenie by mali by značne pomôcť leteckej spoločnosti - Haiti letecká spoločnosť zastupiteľstvá: Francúzsko - Ho-či-minove mesto (Vietnam) letecká spoločnosť zastupiteľstvá: Francúzsko - Hong Kong letecká spoločnosť zastupiteľstvá: Francúzsko - Islamabád (Pakistan) letecká spoločnosť zastupiteľstvá: Španielsko - Istanbul (Turecko) letecká spoločnosť zastupiteľstvá: Španielsko - Karáčí (Pakistan) letecká spoločnosť zastupiteľstvá: Nemecko (žiadúce je intenzívne poradenstvo a školenie). - Kyjev (Ukrajina) letecká spoločnosť zastupiteľstvá: Portugalsko - Kuvajt letecká spoločnosť - Lagos (Nigéria) letecká spoločnosť zastupiteľstvá: Nemecko, Francúzsko, Španielsko - Lima (Peru) letecká spoločnosť zastupiteľstvá: Španielsko - Luanda (Angola) letecká spoločnosť zastupiteľstvá: Portugalsko - Macao letecká spoločnosť zastupiteľstvá: Portugalsko - Malabo (Rovníková Guinea) letecká spoločnosť zastupiteľstvá: Španielsko - Maputo (Mozambik) letecká spoločnosť zastupiteľstvá: Portugalsko - Moskva (Rusko) letecká spoločnosť - Nador (Maroko) zastupiteľstvá: Španielsko - Nairobi (Keňa) letecká spoločnosť zastupiteľstvá: Nemecko, Francúzsko - Peking (Čína) letecká spoločnosť zastupiteľstvá: Francúzsko, Španielsko - Praia (Kapverdské ostrovy) letecká spoločnosť zastupiteľstvá: Portugalsko - Rabat (Maroko) letecká spoločnosť zastupiteľstvá: Španielsko - Rio de Janeiro (Brazília) letecká spoločnosť zastupiteľstvá: Portugalsko - Sao Tomé (Svätý Tomáš a Princov ostrov) letecká spoločnosť zastupiteľstvá: Portugalsko - Sal (Kapverdské ostrovy) letecká spoločnosť zastupiteľstvá: Portugalsko - Saná (Jemen) letecká spoločnosť - Santo Domingo (Dominikánska republika) letecká spoločnosť zastupiteľstvá: Španielsko - Šanghaj (Čína) letecká spoločnosť zastupiteľstvá: Francúzsko - Skopje (bývalá juhoslovanská republika Macedónsko) letecká spoločnosť - Tangiers (Maroko) letecká spoločnosť námorná dopravná spoločnosť zastupiteľstvá: Španielsko - Tetuan (Maroko) zastupiteľstvá: Španielsko - Tirana (Albánsko) letecká spoločnosť - Tunis (Tunisko) letecká spoločnosť - Yaoundé (Kamerun) letecká spoločnosť zastupiteľstvá: Francúzsko II. určenie súčasných cieľových miest a regiónov Z miest vybraných z časti I, vníma sa rozmiestnenie poradcov pre overovanie dokladov, ktoré bude založené na zhodnotení súčasnej situácie, ako zvláštna priorita v nasledovných miestach. Tento zoznam nie je konečný. Zoznam bude podľa potreby aktualizovaný. - Abidjan - Abu Dhabí - Accra - Bamako - Brazzaville - Casablanca - Dakar - Dubai - Istanbul - Lagos - Moskva - Tirana - Tunis Koordinované rozmiestnenie poradcov pre overovanie dokladov vo vyššie uvedených miestach by malo byť okamžitým cieľom. Okrem toho by mali byť poradcovia pre overovanie dokladov vyslaní do nasledovných miest (v nižšie stanovenom poradí) čo najskôr: - Bangkok - Ankara - Karáčí - Nairobi - Saná - Skopje --------------------------------------------------